Australia minat labur pembuatan logam hijau
KUCHING: Pelabur Australia berminat menyediakan kemudahan pembuatan logam hijau di Sarawak. Perkara dibangkitkan apabila Timbalan Premier Sarawak, Datuk Amar Awang Tengah Ali Hasan,bertemu dengan pelabur dari Australia yang berminat untuk melabur dalam pembuatan logam hijau di negeri ini. Sarawak menjadi destinasi pelaburan yang popular kerana banyak kelebihan perbandingan termasuk ketersediaan tenaga hidro hijau yang akan dimanfaatkan oleh pelabur dalam pengeluaran mereka ketika mereka berusaha untuk berkecuali karbon. Dalam pada itu, Datuk Amar juga mengalu-alukan minat syarikat untuk melabur di Sarawak dan kementerian akan memudahkan syarikat dalam cadangan mereka. Turut hadir, Agensi-agensi seperti Ordinan Lembaga Pembangunan Koridor Wilayah (RECODA), Sarawak Energy Berhad (SEB), Lembaga Air Kawasan Utara (LAKU), Jabatan Alam Sekitar (JAS), Lembaga Sumber Asli dan Alam Sekitar (NREB), Petroleum Sarawak Berhad (PETROS), dan Lembaga Kemajuan Bintulu (BDA). Oleh NICKELYSON LAKUN 
See author's posts
